Na osnovu Odluke Upravnog odbora Univerziteta u Sarajevu broj: 02-9-14/22 od 14.04.2022. godine Univerzitet u Sarajevu - Prirodno-matematički fakultet objavljuje

**JAVNI POZIV**

**ZA PRIKUPLJANJE PONUDA ZA IZNAJMLJIVANJE PROSTORA ZA POSTAVLJANJE DVOSTRANOG REKLAMNOG PANOA NA KROVU VISOKE ZGRADE UNIVERZITETA U SARAJEVU - PRIRODNO-MATEMATIČKOG FAKULTETA**

**I OPŠTI PODACI**

U svrhu iskazivanja interesa Univerzitet u Sarajevu – Prirodno-matematički fakultet upućuje ovaj Javni poziv svim zainteresiranim privrednim subjektima koji su registrirani za obavljanje djelatnosti koja je predmet ovog Javnog poziva za dostavljanje ponuda (pisma namjere) za postavljanje dvostranog reklamnog panoa na krovu visoke zgrade Univerziteta u Sarajevu – Prirodno-matematičkog fakulteta na adresi Zmaja od Bosne br. 33.Reklamni prostor se nalazi iznad 11 sprata visoke zgrade ukupne obostrane reklamne površine od cca 370 m2 odnosno cca185m² po jednoj strani. Prostor za reklamno iznajmljivanje je orjentiran u smjeru istok – zapad što ga uz navedenu visinu vizuelno čini izuzetno pristupačnim.

Sadržaj reklama uključuje naziv privrednih kompanija, njihovu djelatnost i sl., ine može imati sadržaje koji nisu primjereni osnovnoj obrazovnoj djelatnosti Fakulteta.

Tip reklamne infrastrukture: fiksna

Vrsta reklama: analogna i/ili digitalna

Početna cijena za postavljanje reklamnog panoa u iznosi 10.000,00 KM / mjesec + PDV. Korekcija cijene iznajmljivanja prostoraza postavljanje dvostranog reklamnog će se jednom godišnje usklađivati sa godišnjom stopom inflacije (u skladu sa zvaničnim podacima nadležnih institucija Bosne i Hercegovine).

Finansijska sredstva dobivena od iznajmljivanja dvostranog reklamnog prostora će se koristiti isključivo u svrhu realizacije nastavno-naučnog procesa i nabavku naučnoistraživačke opreme naučno-nastavnih odsjeka Fakulteta, te će privredni subjekt koji bude izabran kao najpovoljniji ponuđač biti prepoznat i kao subjekt koji pruža direktnu podršku visokoškolskom obrazovnom procesu.

Ponuđač je obavezan obezbijediti adekvatne projekte za dobivanje građevinske i urbanističke saglasnosti za postavljanje reklamne infrastrukture, koji osim zakonom propisanog sadržaja obavezno trebaju sadržati i procjenu svih efekata reklamne infrastrukture na statiku objekta visoke zgrade Fakulteta i njen neposredni okoliš.

Prostor za postavljanje dvostranog reklamnog panoa na krovu visoke zgrade Univerziteta u Sarajevu se izdaje na 5 godina.

**II PREDMET JAVNOG POZIVA**

Predmet ovog Javnog poziva je prikupljanje ponuda (pisma namjere) za postavljanje dvostranog reklamnog panoa na krovu visoke zgrade Univerziteta u Sarajevu – Prirodno-matematičkog fakulteta.

Ovaj Javni poziv služi prvenstveno za utvrđivanje iskazanih interesa ponuđača za postavljanje reklamnog panoa na krovu visoke zgrade Univerziteta u Sarajevu – Prirodno-matematičkog fakulteta, te ne obavezuje Univerzitet u Sarajevu – Prirodno-matematički fakultet i ne stvara obavezu ponuđaču.

**III OPŠTI USLOVI PONUĐAČA**

Ponuđači su obavezni dostaviti sljedeće: podatke o ponuđaču (naziv i adresa ponuđača, kontakt telefon i e-mail adresa), fotokopija rješenja o upisu u sudski registar sa svim prilozima, te osnovne informacije o dosadašnjem poslovanju.

**IV USLOVI I SADRŽAJ PONUDE**

Ponuda treba da sadrži dva dijela i to: Tehnički dio ponude i Finansijska ponuda.

Tehnički dio ponude treba da sadrži: podatke o ponuđaču (mjesto, ulica, broj, telefon, kontakt osoba), kopija rješenja o upisu u sudski registar sa svim prilozima, kopija uvjerenja o poreznoj registraciji, lista referenci ponuđača u posljednje tri godine i period trajanja tražene usluge.

Finansijski dio ponude treba da sadrži: Ponuđenu vrijednost bez PDV.

**V ODABIR PONUDE I ZAVRŠNE ODREDBE**

Komisija za ocjenu najpovoljnijeg ponuđača će konstatovati koji su ponuđači zadovoljili Tehnički dio ponude, te će pristupiti pregledu finansijskog dijela ponude. Ponuđač će biti izabran na osnovu sadržaja usluge i cijene.

Sve ponude (pisma namjere) s prilozima dostaviti s naznakom „Ponuda za postavljanje reklamnog panoa na krovu visoke zgrade Univerziteta u Sarajevu – Prirodno-matematičkog fakulteta“ na adresu Univerzitet u Sarajevu - Prirodno-matematički fakultet, ulica Zmaja od Bosne br. 33/III.

Javni poziv ostaje otvoren do ponedjeljka, 24.10.2022.godine do 16,00 sati.

Sve dodatne informacije u vezi ovog Javnog poziva mogu se dobiti u prostorijama Univerziteta u Sarajevu-Prirodno-matematičkog fakulteta, kontakt telefon 033/723 778, e-mail: pmf@pmf.unsa.ba.